CELEX: 62008CA0267
Language: et
Date: 2009-10-06 00:00:00
Title: Kohtuasi C-267/08: Euroopa Kohtu (teine koda) 6. oktoobri 2009 . aasta otsus (Unabhängiger Finanzsenat, Außenstelle Klagenfurti (Austria) eelotsusetaotlus) — SPÖ Landesorganisation Kärnten versus Finanzamt Klagenfurt (Käibemaks — Sisendkäibemaksu mahaarvamise õigus — Mõiste majandustegevus — Erakonna piirkondlik organisatsioon — Reklaamitegevus erakonna kohalike organisatsioonide kasuks — Selle tegevusega seotud kulud, mis ületavad tulusid)

21.11.2009   
            
            
               ET
            
            
               Euroopa Liidu Teataja
            
            
               C 282/12
            
         Euroopa Kohtu (teine koda) 6. oktoobri 2009. aasta otsus (Unabhängiger Finanzsenat, Außenstelle Klagenfurti (Austria) eelotsusetaotlus) — SPÖ Landesorganisation Kärnten versus Finanzamt Klagenfurt
   (Kohtuasi C-267/08) (1)
   
   (Käibemaks - Sisendkäibemaksu mahaarvamise õigus - Mõiste „majandustegevus” - Erakonna piirkondlik organisatsioon - Reklaamitegevus erakonna kohalike organisatsioonide kasuks - Selle tegevusega seotud kulud, mis ületavad tulusid)
   2009/C 282/21
   Kohtumenetluse keel: saksa
   
      Eelotsusetaotluse esitanud kohus
   
   Unabhängiger Finanzsenat, Außenstelle Klagenfurt
   
      Põhikohtuasja pooled
   
   
      Kaebaja: SPÖ Landesorganisation Kärnten
   
      Vastustaja: Finanzamt Klagenfurt
   
      Kohtuasja ese
   
   Eelotsusetaotlus — Unabhängiger Finanzsenat, Außenstelle Klagenfurt (Austria) — Nõukogu 17. mai 1997. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (ELT L 145, lk 1; ELT eriväljaanne 09/01, lk 23) artikli 4 lõigete 1 ja 2 tõlgendamine — Mõiste „majandustegevus” — Erakonna piirkondliku organisatsiooni reklaamitegevus selle erakonna kohalike organisatsioonide kasuks, mis seisneb ürituste korraldamises, reklaammaterjali tootmises ja müügis ning iga-aastase balli korraldamises — Selle tegevusega seotud kulud, mis ületavad tulusid, mida saadi osade nende tegevuste eest kohalikele organisatsioonidele esitatud arvete alusel ja balli piletimüügist saadud tulust
   
      Resolutsioon
   
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõikeid 1 ja 2 tuleb tõlgendada nii, et majandustegevusena ei ole käsitatav liikmesriigi erakonna sektsiooni väljapoole suunatud reklaamitegevus.
   
      (1)  ELT C 247, 27.9.2008.